Fanny Ardantová

Fanny Marguerite Judith Ardantová (* 22. marec 1949, Saumur, Francúzsko) je francúzska herečka, scenáristka a režisérka. Získala Césara za najlepšiu herečku za rolu Evelyne vo filme Niekto to rád dievčatá (Pédale douce, sl. doslova Tak trochu teploš) a Cézara za najlepšiu herečku vo vedľajšej úlohe za film La Belle Époque. Spolu s ostatnými herečkami z obsadenia získala Európsku filmovú cenu (Najlepšia herečka) za film 8 žien a za rovnaký film aj spoločnú cenu Strieborného medveďa za vynikajúci umelecký prínos na Berlínskom medzinárodnom filmovom festivale.

 Životopis 
Narodila sa v departemente Maine-et-Loire v meste Saumur. Jej otec bol dôstojníkom jazdeckej gardy monackého kniežatstva, časť detstva prežila v Maroku. Vyštudovala politické vedy na univerzite v Aix-en-Provence.

Má tri dcéry, prvá dcéra Lumir sa narodila 4. apríla 1975 zo vzťahu s hercom Dominique Leverdom. 28. septembra 1983 sa jej narodila dcéra Joséphine, ktorej otcom je režisér François Truffaut, ktorý zomrel v roku 1984. V roku 1990 porodila tretiu dcéru, dostala meno Baladin, otcom je Fabio Conversi, taliansky kameraman a producent.

 Filmografia (výber) 
 Psy (Les Chiens, r. Alain Jessua, 1979)
 Žena od vedľa (La Femme d'à côté, r. François Truffaut, 1981)
 Jedni a druhí (Les Uns et les autres, r. Claude Lelouch, 1981)
 Život je román (La Vie est un roman, r. Alain Resnais, 1983)
 Konečne nedeľa! (Vivement Dimanche!, R. François Truffaut, 1983)
 Rodina (La Famiglia, r. Ettore Scola, 1987)
 Strach a láska (Trois Soeurs, r. Margarethe von Trotta, 1988)
 La Colonel Chabert (r. Yves Angelo, 1994)
 Nevinné krutosti (Ridicule, r. Patrice Leconte, 1996)
 Niekto to rád dievčatá (Pedale douce, r. Gabriel Aghion, 1996)
 Kráľovná Alžbeta (Elzabeth, r. Shekhar Kapur, 1998)
 8 žien (8 femmes, r. François Ozon, 2002)
 Nesmrteľná Callasová (Callas Forever, r. Franco Zeffirelli, 2002)
 Žena môjho muža (Nathalie ..., r. Anne Fontaine, 2003)
 Ha-Sodot (r. Avi Nesher, 2007)
 Božský (Il divo, r. Paolo Sorrentino, 2008)
 Tvár (Visage, r. Ming-liang Tsai, 2009)
 Veľká nádhera (La Grande Bellezza, r. Paolo Sorrentino, 2013)

 Divadlo (výber) 
 La Passion suspendue od Marguerite Duras (sl. Pozastavená vášeň), r. Bertrand Marcos, Théâtre de l'Oeuvre, Paríž, 2019

 Iné projekty 

 Externé odkazy 



 Zdroj 

Kategória:Francúzske filmové herečky
Kategória:Francúzske divadelné herečky
Kategória:Francúzske televízne herečky
Kategória:Držiteľky Césara za najlepšiu herečku v hlavnej úlohe
Kategória:Držiteľky Césara za najlepšiu herečku vo vedľajšej úlohe